CELEX: 52010PC0005
Language: lt
Date: 2010-01-18
Title: Pasiūlymas Tarybos reglamentas (EB) Nr. …/2010 kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo (bendrai pateikta Komisijos ir Europos Sąjungos vyriausiojo įgaliotinio užsienio reikalams ir saugumo politikai)

Svarbus teisinis pranešimas

|

52010PC0005

Pasiūlymas Tarybos reglamentas (EB) Nr. …/2010 kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo (bendrai pateikta Komisijos ir Europos Sąjungos vyriausiojo įgaliotinio užsienio reikalams ir saugumo politikai)  /* KOM/2010/0005 galutinis - NLE 2010/0001 */  

	[pic] | EUROPOS KOMISIJA |Briuselis, 2010.1.18KOM(2010)5 galutinis2010/0001 (NLE)PasiūlymasTARYBOS REGLAMENTAS (EB) Nr. …/2010kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo(bendrai pateikta Komisijos ir Europos Sąjungos vyriausiojo įgaliotinio užsienio reikalams ir saugumo politikai)AIŠKINAMASIS MEMORANDUMAS1.  Tarybos reglamentu (EB) Nr. 1210/2003 nustatytos tam tikros ribojančios priemonės Irakui pagal Bendrąją poziciją 2003/495/BUSP ir JT Saugumo Tarybos rezoliuciją Nr. 1483 (2003). Be kitų dalykų, Reglamento (EB) Nr. 1210/2003 2 straipsnyje nustatyta speciali atsiskaitymo tvarka už iš Irako eksportuojamą naftą, naftos produktus ir gamtines dujas, o 10 straipsnyje – speciali tvarka dėl tam tikro Irako turto imuniteto nuo teisinių procesinių veiksmų.2.  2007 m. gruodžio 18 d. rezoliucija Nr. 1790 JT Saugumo Taryba nusprendė, inter alia , kad ši speciali tvarka turėtų būti taikoma iki 2008 m. gruodžio 31 d. Remiantis Bendrąja pozicija 2008/186/BUSP, Reglamentas (EB) Nr. 1210/2003 atitinkamai iš dalies pakeistas Reglamentu (EB) Nr. 195/2008.3.  2008 m. gruodžio 22 d. rezoliucija Nr. 1859 JT Saugumo Taryba Irakui paprašius nusprendė pratęsti šią specialią tvarką iki 2009 m. gruodžio 31 d. Remiantis Bendrąja pozicija 2009/175/BUSP, Reglamentas (EB) Nr. 1210/2003 atitinkamai iš dalies pakeistas Reglamentu (EB) Nr. 175/2009.4.  2009 m. gruodžio 21 d. rezoliucija Nr. 1905 JT Saugumo Taryba Irakui paprašius nusprendė dar kartą pratęsti šią specialią tvarką iki 2010 m. gruodžio 31 d. Todėl remiantis Tarybos sprendimu 2010/.../BUSP, Reglamentą (EB) Nr. 1210/2003 reikėtų atitinkamai iš dalies pakeisti.2010/0001 (NLE)PasiūlymasTARYBOS REGLAMENTAS (EB) Nr. …/2010kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 215 straipsnį,atsižvelgdama į Tarybos sprendimą 2010/.../BUSP, kuriuo iš dalies keičiama Bendroji pozicija 2003/495/BUSP dėl Irako[1],atsižvelgdama į bendrą Europos Sąjungos vyriausiojo įgaliotinio užsienio reikalams ir saugumo politikai ir Komisijos pasiūlymą,kadangi:5.  Pagal JT Saugumo Tarybos rezoliuciją Nr. 1483 (2003) Reglamento (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinančio Reglamentą (EB) Nr. 2465/96[2], 2 straipsnyje nustatyta speciali atsiskaitymo tvarka už iš Irako eksportuojamą naftą, naftos produktus ir gamtines dujas, o to reglamento 10 straipsnyje nustatyta speciali tvarka dėl tam tikro Irako turto imuniteto nuo teisinių procesinių veiksmų. Ši speciali tvarka taikyta iki 2008 m. gruodžio 31 d.6.  JT Saugumo Tarybos rezoliucijoje Nr. 1859 (2008) nustatyta, kad abiejų rūšių speciali tvarka turėtų būti pratęsta iki 2009 m. gruodžio 31 d. Remiantis Bendrąja pozicija 2009/175/BUSP, Tarybos reglamentas (EB) Nr. 1210/2003 atitinkamai iš dalies pakeistas Tarybos reglamentu (EB) Nr. 175/2009.7.  JT Saugumo Tarybos rezoliucijoje Nr. 1905 (2009) nustatyta, kad abiejų rūšių speciali tvarka turėtų būti dar kartą pratęsta iki 2010 m. gruodžio 31 d. Remiantis Tarybos sprendimu 2010/.../BUSP, tikslinga atitinkamai iš dalies pakeisti Reglamentą (EB) Nr. 1210/2003.8.  Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,PRIĖMĖ ŠĮ REGLAMENTĄ:1 straipsnisReglamento (EB) Nr. 1210/2003 18 straipsnio 3 dalis pakeičiama taip:„3. 2 ir 10 straipsniai taikomi iki 2010 m. gruodžio 31 d.“.2 straipsnisŠis reglamentas įsigalioja jo paskelbimo Europos Sąjungos oficialiajame leidinyje dieną.Šis reglamentas privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas […] [1] OL L …, 2010 …, p. .. .[2] OL L 169, 2003 7 8, p. 6.